सामग्री: पाकिस्तान के प्रधानमंत्री इमरान ख़ान ने ट्विटर पर लिखा है - "हम संयुक्त राष्ट्र महासभा में कश्मीरी लोगों के अधिकारों के समर्थन में एक बार फिर अपनी आवाज़ उठाने के लिए राष्ट्रपति अर्दोआन की सराहना करते हैं. कश्मीरी लोगों के जायज़ संघर्ष को तुर्की के समर्थन से हौसला मिलता है."

एक दिन पहले ही पाकिस्तान के विदेश मंत्री शाह महमूद क़ुरैशी ने संयुक्त राष्ट्र की 75वीं वर्षगांठ पर अपने भाषण में कश्मीर का मुद्दा उठाया था. 

संयुक्त राष्ट्र की आम सभा को संबोधित करते हुए अर्दोआन ने कहा, ''कश्मीर संघर्ष दक्षिण एशिया में शांति और स्थिरता के लिहाज से काफ़ी अहम है. यह अब भी एक ज्वलंत मुद्दा है. जम्मू-कश्मीर का विशेष दर्जा ख़त्म किए जाने के बाद से स्थिति और जटिल हो गई है.''

अर्दोआन के इस रुख़ पर भारत ने कड़ी आपत्ति जताई है. संयुक्त राष्ट्र में भारत के प्रतिनिधि टीएस त्रिमूर्ति ने कहा है, ''भारत के केंद्र शासित प्रदेश जम्मू-कश्मीर पर हमने राष्ट्रपति अर्दोआन की टिप्पणी देखी है. यह भारत के आंतरिक मामले में हस्तक्षेप है और यह भारत के लिए पूरी तरह से अस्वीकार्य है. तुर्की को दूसरे देश की संप्रभुता का सम्मान करना सीखना चाहिए.'' 

समाप्त

तुर्की के राष्ट्रपति ने ये बात रिकॉर्डेड वीडियो संदेश के ज़रिए कही है. भारत ने पिछले साल पाँच अगस्त को जम्मू-कश्मीर का विशेष दर्जा ख़त्म कर दिया था और पूरे राज्य को दो केंद्रशासित प्रदेश में बाँट दिया था. 

तुर्की के विदेश मंत्रालय के प्रवक्ता ने भी कश्मीर को लेकर कुछ इसी तरह की टिप्पणी की थी तब भारत ने इसे अनुचित कहा था. इसी साल फ़रवरी महीने में तुर्की के राष्ट्रपति अर्दोआन पाकिस्तान के दौरे पर आए थे और तब उन्होंने पाकिस्तानी संसद को संबोधित करते हुए कहा था कि कश्मीर का मुद्दा जितना अहम पाकिस्तानियों के लिए है उतना ही तुर्की के लोगों के लिए है.   

अर्दोआन ने मंगलवार को संयुक्त राष्ट्र की आम सभा में कहा, ''हमलोग कश्मीर मुद्दे का समाधान संवाद, यूएन के प्रस्ताव और कश्मीर के लोगों की उम्मीदों के हिसाब से करने के पक्ष में हैं.''

तुर्की के राष्ट्रपति ने यरुशलम में दूतावास खोलने की मंशा रखने वाले देशों की भी आलोचना की. अर्दोआन ने कहा कि यह यूएन के प्रस्ताव और अंतरराष्ट्रीय क़ानूनो का उल्लंघन है. 

तुर्की के राष्ट्रपति ने कहा कि ऐसा करने से फ़लस्तीनियों की समस्या और जटिल हो जाएगी. पिछले साल भी अर्दोआन...\nपिछली सामग्री को संक्षेप में निम्नानुसार किया जा सकता है:
तुर्की के राष्ट्रपति रेचेप तैय्यप अर्दोआन ने एक बार फिर से कश्मीर का मुद्दा संयुक्त राष्ट्र में उठाया है. भारत ने इसपर आपत्ति की है, वहीं पाकिस्तान ने इसकी सराहना की है.